Ukážka z elektronickej knihy

Zostavil: Miron Keruľ-Kmec

Z múdrosti otcov - september

Jazyková korektúra:

Mgr. Ingrid Lukáčová

Návrh obálky a grafická úprava:

Štefan Keruľ-Kmec ml.

ISBN 978-80-8233-194-6

Vytvorenie elektronickej verzie Dibuk, s. r. o., 2023

Úvod

Svätí učitelia duchovného života nám nezakrývajú, že cesta k spáse je jednoduchá. Každému ponúkajú tú istú mapu k cieľu, tie isté prostriedky duchovného života, nech už ide o kňazov a mníchov alebo o ľudí zo sveta. Evanjelium je to isté pre každého človeka a jeho prikázania sú záväzné pre každého.

Svätí otcovia nám ponúkajú praktickú skúsenosť, ako žiť život s Kristom, aby nám uľahčili náš duchovný zápas. Som presvedčený, že Cirkev musí sprostredkovať túto ich duchovnú múdrosť kresťanom súčasnej doby. Mnohí ju s radosťou príjmu. Mnohí ju môžu síce odmietnuť, ale môžu sa k nej vrátiť v čase, keď iné cesty sa ukážu ako slepé uličky.

1. september

Čnosti porážajú vášne

Žiaden človek nemôže poraziť vášne bez zreteľných čností; a nikto nemôže poraziť blúdenie mysle bez štúdia duchovného poznania. Naša myseľ je ľahká a rýchla a ak nie je zviazaná nejakou reflexiou, nikdy neprestane blúdiť. Bez nadobudnutia dokonalosti vo vyššie spomenutých čnostiach, človek nemôže nadobudnúť sebakontrolu. Ak človek neporazí svojich nepriateľov, nemôže nadobudnúť pokoj. A ak v ňom nevládne pokoj, ako môže nadobudnúť veci, ktoré prichádzajú s pokojom? Vášne sú bariérou pre skryté čnosti duše. Ak vášne nie sú najprv odstránené vonkajšími prejavmi čností, potom tie, ktoré sú skryté, nemôžu sa stať viditeľné; tak ako človek, ktorý je vonku za múrom, nemôže mať spoločenstvo s tým, ktorý je vo vnútri. Žiaden človek nemôže vidieť slnko zakryté mrakom, rovnako tak nemožno vidieť čnosť duše v neustálom vrení vášní.

sv. Izák Sýrsky

Uvažuj pred Božou tvárou...

Usilujem sa o odhalenie vášní, ktoré sa skrývajú v mojom srdci?

Dbám o každodenné duchovné čítanie?

Koniec ukážky